Aukštutinė Garona

Aukštutinė Garona (31) (, langedokiškai Nauta Garona) – Prancūzijos departamentas šalies pietuose, Vidurio Pirėnų regione, pavadintas pagal to paties pavadinimo upę. Administracinis centras – Tulūza (Toulouse).

Departamente 3 apskritys, 53 kantonai, 28 municipaliniai susivienijimai ir 588 komunos.

Istorija 
Įsteigtas pagal Didžiosios Prancūzijos revoliucijos 1789 m. gruodžio 22 d. įstatymą nuo 1790 m. kovo 4 d. kartu su kitais 82 departamentais, padalijus Langedoko provinciją.

Geografija 
Aukštutinės Garonos departamentas ribojasi su Arježo, Aukštutinių Pirėnų, Žero, Tarno, Tarno ir Garonos, Odo departamentais bei Ispanijos Leridos (Katalonija) ir Hueskos (Aragonas) provincijomis.

Pagrindinė upė – Garona, tekanti per visą departamentą. Pietuose reljefą formuoja Pirėnų kalnai (aukščiausia viršūnė – Pic de Perdiguère – 3222 m), šiauriau – Montrėžo plynaukštė, šiaurėje – Tulūzos plynaukštė.

Pagrindiniai miestai 

 Murė (Muret) – 20 735 gyventojai (1999 m.)
 Sen Godenas (Saint-Gaudens) – 10 845 gyventojai
 Tulūza (Toulouse) – 860 090 gyventojų

Miestai 

 Balma (Balma),
 Blanjakas (Blagnac),
 Fonsorbas (Fonsorbes)
 Kastanetas (Castanet-Tolosan),
 Kastelginetas (Castelginest),
 Kolomjė (Colomiers),
 Kuno (Cugnaux),
 Revelis (Revel),
 Pibrakas (Pibrac),
 Plesanas (Plaisance – du-Touch),
 Portetas (Portet – sur-Garonne),
 Ramonvilis (Ramonville-Saint-Agne),
 Sent Orenas (Saint-Orens – de-Gameville),
 Sen Žanas (Saint-Jean),
 Turnefelis (Tournefeuille),
 Unjonas (L’Union),
 Vilnevas (Villeneuve-Tolosane),

Klimatas 

Klimatą formuoja Pirėnų kalnai, jaučiama ir Atlanto bei Viduržemio jūros, įtaka. Vasaros karštos, ruduo – saulėtas. Plynaukštėse dažni vėjai.

Ekonomika 

Pagrindinė ekonomikos šaka – žemės ūkis.

Turizmas 

Turistus traukia kalnai ir nuostabūs peizažai, gražūs maži miesteliai.

Politika 

Departamentą Prancūzijos senate atstovauja 4 senatoriai, Atstovų rūmuose – 8 deputatai. Generalinę tarybą sudaro 53 nariai, kurių po pusę renkami kas trejus metus šešerių metų kadencijai.

Apskritys

Nuorodos 
 Prancūzijos regionai ir departamentai
 Prefektūra 
 Generalinė taryba
 

Prancūzijos departamentai